02/08/2019 | Administración LocalMunicipal
Rianxo
Secretaría
Dedicacións exclusivas e parciais

ANUNCIO Que o Pleno da Corporación do Concello de Rianxo, en sesión organizativa do xoves 18 de xullo de 2019, aprobou o seguinte ACORDO: 12. PROPOSTA DA ALCALDÍA DEDICACIÓNS EXCLUSIVAS E PARCIAIS E DECLARACIÓN DE INCOMPATIBILIDADE DE EKAIN MARTIN JOSEPH BAUSELA MAGNIETO. PRIMEIRO Levantar e resolver o informe de fiscalización IR 49/2019 no sentido de continuar coa tramitación do expediente, por entender que a insuficiencia orzamentaria será solucionada no presente exercicio ou ben coa aprobación do orzamento definitivo ou a través dunha modificación orzamentaria. SEGUNDO Recoñecer a dedicación exclusiva ao cargo de Alcalde-Presidente do Concello de Rianxo, ao que se lle esixirá a dedicación á Alcaldía de xeito exclusivo no horario establecido para o funcionamento das oficinas municipais, sen prexuízo de prestar unha atención exclusiva aos asuntos urxentes que se presenten fora deste horario. A dedicación excluiva apróbase con efectos retroactivos dende o 15.06.2019, de acordo co artigo 39.3 da Lei 39/2015 de 1 de outubro, de procedemento administrativo común das administracións públicas. A retribución que percibirán será de 45.000 € brutos anuais, que se distribuirá en catorce pagas: doce pagas ordinarias, correspondentes ás diferentes mensualidades do ano e as dúas restantes, de carácter extraordinario, que devindicarase o 1 de xuño e o 1 de decembro, respectivamente. Así mesmo, non poderán percibir asistencias pola concorrencia efectiva ás sesións dos órganos colexiados de que forme parte, pero si percibir indemnizacións polos gastos ocasionados polo exercicio do cargo, cando sexan efectivos, e previa xustificación dos mesmos. Ese importe inclúe a cantidade en concepto de trienios que como empregado público lle corresponden. No caso de que o importe a retribuír en concepto de trienios deba incrementarse como consecuencia da perfección dun novo, o importe total a cobrar non se incrementará, minorándose automaticamente o importe da dedicación exclusiva pola mesma contía que o do incremento do trienio. O presente acordo xurdirá os seus efectos sempre que polo alcalde, Adolfo Muíños Sánchez, como consecuencia da súa situación administrativa de empregado público, se proceda á presentación neste Concello da declaración do pase á situación administrativa de servizos especiais realizada polo órgano competente, e acepte expresamente o desempeño do seu cargo con dedicación exclusiva, debéndose comunicar esta circunstancia ao Pleno na seguinte sesión ordinaria. TERCEIRO Recoñecer a dedicación exclusiva ao cargo de concelleiro/a delegado/a de Urbanismo, ARI, Desenvolvemento Local, Comercio e Emprego, á que se lle esixirá a dedicación á delegación de xeito exclusivo no horario establecido para o funcionamento das oficinas municipais, sen prexuízo de prestar unha atención exclusiva aos asuntos urxentes que se presenten fora deste horario. A retribución que percibirán será de 39.000 € brutos anuais, que se distribuirá en catorce pagas: doce pagas ordinarias, correspondentes ás diferentes mensualidades do ano e as dúas restantes, de carácter extraordinario, que devindicarase o 1 de xuño e o 1 de decembro, respectivamente. Así mesmo, non poderán percibir asistencias pola concorrencia efectiva ás sesións dos órganos colexiados de que forme parte, pero si percibir indemnizacións polos gastos ocasionados polo exercicio do cargo, cando sexan efectivos, e previa xustificación dos mesmos. CUARTO Recoñecer a dedicación parcial ao cargo de concelleiro delegado con delegación especial nas seguintes materias: – Concellería delegada de Benestar Social, Igualdade e Diversidade. – Concellería delegada de Deportes. – Concellería delegada de Educación e Normalización. Os cargos que se desempeñen con dedicación parcial deberán ter unha presencia efectiva mínima no concello de 15 horas semanais. A retribución que percibirán os membros da Corporación que desempeñen os seus cargos en réxime de dedicación parcial percibirán unha retribución de 13.000 € brutos anuais, que se distribuirá en catorce pagas: doce pagas ordinarias, correspondentes ás diferentes mensualidades do ano e as dúas restantes, de carácter extraordinario, que devindicaranse o 1 de xuño e o 1 de decembro, respectivamente. Así mesmo, non poderán percibir asistencias pola concorrencia efectiva ás sesións dos órganos colexiados dos que formen parte, pero si percibir indemnizacións polos gastos ocasionados polo exercicio do seu cargo, cando sexan efectivos, e tras a súa xustificación. QUINTO Solicitar ante a Tesourería Territorial da Seguridade Social a alta dos membros da Corporación con dedicación exclusiva e parcial, asumindo o Concello as obrigas que as normas do Réxime Xeral da Seguridade Social impoñen ás empresas en relación cos traballadores ao seu servizo. SEXTO Asumir o pagamento da cota empresarial que corresponda. SÉTIMO Este acordo ten eficacia dende o día seguinte a súa adopción, sen esperar á entrada en vigor da necesaria modificación das bases de execución do orzamento. OITAVO Aprobar a modificación da base 25.ª das Bases de execución do Orzamento prorrogado do 2018 ao 2019, que quedaría como segue: “BASE 25.ª: RETRIBUCIÓNS E INDEMNIZACIÓNS DOS MEMBROS DA CORPORACIÓN.1.º) As retribucións por dedicacións dos membros do Concello serán: NOVENO Que continúe a tramitación do expediente con inmediata exposición ó público, a efectos de reclamacións, en forma regulamentaria. DÉCIMO Que no suposto de non presentarse reclamacións contra este acordo, considerarase definitivamente aprobada a modificación de BEO, debendo cumprirse, en ámbolos dous trámites, a publicación no Boletín Oficial da Provincia e no taboleiro de anuncios do Concello. Rianxo, martes 30 de xullo de 2019. O alcalde, Adolfo Muíños Sánchez